ผ่านไป ผ่านมา กับ Starbucks สา FN แห่งนี้ ได้ฤกษ์ลองมาใช้บริการดูสักที เลี้ยวเข้ามามีที่จอดรถด้านหน้าเยอะพอสมควร ตัวร้านเองก็กว้างขวางอยู่ไม่น้อย เปิดประตูเข้าไปจร้า บรรยากาศโล่ง โปร่ง สบาย เพดานสูงแลดูไม่อึดอัด สาขานี้เค้ามี Drivr Thru ด้วยนะ เผื่อขี้เกียจลง
     มาถึงสั่งเมนูกันเลย เราต้องลองตัวใหม่สิจ๊ะ จะได้ไม่ตกเทรนด์ เอาจริงๆก็ไม่ใช่คอสตาร์บัคจ๋าอะไร สั่งเมนูยังไม่เก่งหรอก ก็มีให้น้องพนักงานแนะนำด้วย มาดูกันเลย
     - Matcha Earl Grey Jelly  ขนาดกลาง 185.- บอกน้องหวานน้อย น้องแนะนำเป็นนม non fat จร้า จัดมา เอาจริงก็ยังหวานอยู่หน่อยๆ แต่ความรู้สึกผิดต่อความอ้วนของเราน้อยลงนินุง ตัวชาเขียวปั่น เนื้อละเอียดดีนะคะ ตัว Earl gray jelly หอมมาก มีความหวานอยู่นิดนึง พอดูดมาพร้อมๆกับชาเขียว เข้ากันดีค่ะ 
     - ลาเต้ร้อน เพิ่ม ชอร์ตกาแฟ 1 ชอร์ต 145.- [แก้วนี้เป็นแก้วฟรี จากสิทธิ์ 1 แถม 1 นะก๊ะ]  อันนี้น้องพนักงานแนะนำว่าให้เพิ่มขนาด + เพิ่มกาแฟ  สอบถามเราว่าชอบรสแนวไหน จึงได้มาเป็นแก้วนี้ มันก็จะนุ่มๆนมหน่อย กาแฟไม่เปรี้ยวอันนี้ตรงใจ ไม่หวานตามที่สั่ง น้องพนักงานที่นี่น่ารักจัง กลัวลูกค้าไม่คุ้ม และไม่อร่อย 
     สรุปรวมๆ มาใช้บริการที่นี่ คนไม่พลุกพล่าน บรรยากาศน่านั่งมากกกก น้องพนักงานแลดูเอาใจใส่ดี ด้วยอัธยาศัยน้องดีด้วยอันนี้ขอชม ค่ะ